**Мелибекова Сафура Уткуровна,** тәрбиеші,

 **Серикбаева Айгерим Сагынгановна,** музыка жетекшісі

 **Альжанова Динара Тендиковна,** би жетекшісі,

Астана қаласы әкімдігінің

«№ 56 «Береке» балабақшасы» МКҚК

**Кел, жаңа жыл, жаңа жыл!**

Ортаңғы «Бөбек» тобы

(Балалар шырша әнімен кіреді)

**Жүргізуші:** Балалар, қараңдаршы шыршамыз қандай керемет, сұлу. Ой, шырша түбінде отырған біздің Ақшақарымыз емес пе? Мерекеге бізден бұрын келіп қалыпты.

**Балалар:** Сәлеметсің бе, Ақшақар!

**Ақшақар:** Сәлеметсіңдер ме, балалар!

**Жүргізуші:** Ақшақар қасындағы Аяз атаң қайда? Аяз атасыз қандай мереке болмақ.

**Ақшақар:** Біз Аяз ата екуіміз сендерге ерекше сыйлық жасап тезірек қуантайық деп ертерек келіп едік. Аяз ата мені осында қалдырып, өзі сендерді мерекеге шақырайын деп кеткенде, қара ниетті сиқыршы сыйлықты мына сандыққа салып сықырлап тастады. Енді Аяз атама не айтамын, - деп жылап қалады.

**Жүргізуші:** Ақшақар, мұңайма бір жолы табылар.

Далада гуілдеген боранның дыбысы естіліп ортаға Аяз ата келеді.

**Аяз ата:**  Балалар, балғыным,

 Өмір гүлі шалғыным.

 Тілегім жыл бойы,

 Сендердің денсаулығың.

Амансыңдар ма, балаларым! Жаңа жылдарың құтты болсын. Жолда басқа балаларға кіріп сыйлықтарын беріп, кешігіп қалыппын ғой.

Ақшақар Аяз атаға болған жағдайты айтады.

**Жүргізуші:** Аяз ата, Ақшақар, сіздер төрлелетіңіздер. Аяз ата сіз жолдан шаршап келген боларсыз сәл тынығып, балалардың өнерін тамашалаңыз. Мүмкін балалардың әсем өнерінен кейін, Сиқыршы да өз райынан қайтар.

**Аяз ата:** Қарша қызым менің, өте дұрыс айтады, сен қатты қиналма, кел отыра ғой, балалардың өнерін тамашалайық.

Аяз атаға арналған тақпақтар:

**Дария**  Аппақ тонға оранып,

 Базарлықты мол алып.

 Келді алыс сапардан,

 Аяз ата оралып.

**Ануар**  Келіңдер, келіңдер

 Тақпақ айтып беріңдер.

 Жомарт Аяз атадан,

 Сыйлық алып көріңдер.

**Айсофия** Сақалы аппақ күмістей,

 Тістері аппақ күріштей.

 Қызыл ала шапаны,

 Сағындым Аяз атаны.

**Ұлжан**  Шаттық жыр, шаттық жыр

 Дидарында шаттық нұр.

 Аяз ата ортада,

 Арқасында қапшық тұр.

**Ән: «Ақшақар»**

**Аяз ата:** Тамаша балалар, қандай өнерлі балаларсыңдар. Біз немерем екеуміз тынығып алдық. Сендерге рахмет. (Тұрып жан жағына қарайды.)

**Ақша қар:** Ата, неге мына шыршаның шамдары жанбай тұр.?

**Аяз ата:** Ия, қызым шыршаның шамдары жанбай тұр, қане біз көмектесейік.

**Жүргізуші:** Балалар, шыршамызды әнмен оятып, әсем шамдарын жағып алайық. Аяз ата, Ақшақар, қәне, сіздер де көмектесіңіздер.

Шыршаға арналған тақпақтар:

**Әдемі**  Жасыл желек жамылған,

 Асыл моншақ тағынған.

 Келді сұлу шыршамыз,

 Көптен күтіп сағынған.

**Адиет**  Жасыл шырша орманнан,

 Бізге арнайы келіпті.

 Ойыншығын балалар,

 Шыршаға әлем іліпті.

**Адилет**  Шыршамыз тұр алаңда,

 Оған шашу шашайық.

 Тойлап көңіл ашайық,

 Қуанысып күлейік,

 Тақпақ айтып берейік.

**Айзере**  Кел, балақай, шырша дайын,

 Қол ұстасып ән салайық.

 Жаңа жылдың жарқын айын,

 Ән мен бимен қарсы алайық.

**Хормен: «Шырша» әні орындалады**

Шыршаның шамдары жағылады.

**Сиқыршы:** Әй, мұнда не болып жатыр. Бәрі жиналып алыпты ғой. Мына шыршаның шамдарын қалай жақтыңдар А?? Мен сиқырлап кеткен едім ғой.

**Аяз ата:** Сиқыршы – ау! Бұл қылығың не? Өнерлі, ақылды балалардың шыршасын неге сиқырладың? Біз немерем екеумізге балалардың өнері қатты ұнады. Өздері ақылды балалар екен. Шыршаны да өз еңбектермен жақты.

**Сиқыршы:** А, олай болса мен сендерді сынап көрейін. Менің де шартымды орындаңдар.

Сиқыршы жұмбақ жасырады.

 Тікен, тікен тік пісте,

 Қысы-жазы бір түсте**. ( шырша)**

 Бес ін, бес іннің аузы бір ін. **(қолғап)**

 Шелек қалпақ басында,

 Сәбіз екен танауы.

 Қыста қардан тұрады,

 Танып көрші сен оны**. (аққала)**

**Сиқыршы:** Балалар, сендерге қаншама жұмбақ жасырсам да шешуін тауып қойдыңдар. Өздерің тапқыр екенсіңдер. Енді өнерлеріңді көрейін.

**Сиқыршы:** Менің көңіл күйімді көтеріп тастадыңдар-ау. Енді көмегімді көрсетейін.

**Сиқыршы сандыққа қарап таяқшасымен сиқырлы сөздерді айтады.**

**(**Екі рет айтады.)

Ортаға Буратино мен Мальвина келеді.

**Буратино:** Ой, біз қайда келіп қалдық. Не деген керемет, сұлу шырша. Мұнда не болып жатыр?

**Жүргізуші:**Салеметсіңдерме.Біз жаңа жыл мерекесін тойлап жатырмыз.

**Мальвина:** Біз Буратино екеуміз Карабастан қашып жүріп, балалардың мерекесіне тап болыппыз ғой. Қандай әсем киінген балалар.

**Буратино:** Мальвина, қарашы мұнда біздің кішкентай достарымыз да отыр. Қане, менің достарым, ортаға биге шығайық.

**«Буратино биі»**

**Жүргізуші:** Балалар, Аяз ата мен Ақшақарды ортаға алып ән айтайықшы.

**Хор: «Аяз ата» әні.**

**Мальвина: Буратино, енді менің кішкентай достарыммен би билейін. Би. «Мальвина»**

**Жаңа жыл әні:** (Ағылшын тілінде)

**Аяз ата:** Ау, балаларым, осы күткен жаңа жылымыздың да келетін уақыты жақындаған сияқты.

**Ортаға Жаңа жыл келеді.**

**Жүргізуші:** Жаңа өзіңнен көптеген қуаныштар, жақсы сәттер күтеміз.

Жаңа жылға арналған тақпақтар:

**Жанел** Қуантып елді,

 Жаңа жыл келді.

 Өсетін болдым,

 Бір жасқа енді.

 Келді тағы жаңа жыл,

 Қуантумен біздерді.

 Құтты болсын қуаныш,

 Құттықтаймыз сіздерді.

 Жаңадан тақпақ,

 Аламыз жаттап.

 Жаңа жыл келді,

 Жаңа жыл аппақ.

 **Нурали** Жаңа жыл, жаңа жыл

 Тамаша тойымыз

 Алақай, алақай

 Өседі бойымыз\

**Хор: «Кел, кел, Жаңа жыл» әні.**

**Сиқыршы:** Шынында да керемет, өнерлі балалар екен. Мен неліктен сандықты сиқырладым. Кешіріңдер. Жаңа жыл деген керемет екен.

**Ақшақар** кілтті сандыққа апарып, бұрап жатқанда сиқыршы сиқырлы сөздерін айтады.

**Аяз ата:** Міне, менің сендерге дайындаған сыйлығым.

Аяз ата балаларға сыйлықтарын таратып береді.

**Жалпы биі:**

**Жүргізуші:** Бүгінгі жаңа жыл мерекесін жақсы тойладық.Әр отбасына бақ, береке әкелсін! Осымен «Қош келдің жаңа жыл» атты ертеңгілігіміз аяқталды, енді сөз кезегін балабақша меңгерушісі Алипбаева. Г. А. бермыз.